西班牙薄餅:餅底係好薄好脆個隻，唔係厚批，好岩3，4個朋友叫黎share，而薄餅材料有面火腿，芝士，火箭菜...火腿味濃鹹香，芝士仲好多，有拉絲效果，不過火箭菜有少少苦，唔係咁夾，但好彩份量唔多。炸魚柳配厚切薯條：魚柳份量多而大件，而且炸到外脆內嫩，切開唔會散，配埋沙律醬更好味，厚切薯條，似岩岩炸起，好新鮮熱辣，都幾有薯味，係我至愛。招牌水果茶：由新鮮水果泡既茶，一倒出黎就聞到甜甜既果香，飲落酸酸地，都幾開胃，幾好飲，而且仲有蠟燭臺保持熱度，好貼心。